
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 2T/78/2024 8724011077 17. 01. 2025 Mgr. Lukáš Hvizdoš ECLI:SK:OSPP:2025:8724011077.3
ROZSUDOK V MENE SLOVENSKEJ REPUBLIKY Okresný súd Poprad, samosudcom Mgr. Lukášom Hvizdošom, na hlavnom pojednávaní konanom dňa 17. januára 2025 v Kežmarku, takto rozhodol: Obžalovaní 1./ A. B., nar. XX.XX.XXXX v C. – D. D., trvale bytom D. XXXX/X, C. – E., F. C., X./ G. B., nar. XX.XX.XXXX v C., trvale bytom D. XXXX/X, C. – E., F. C., uznávajú sa
za vinných, že
ako rodičia mal. H. B., nar. XXXX, žiaka 8. ročníka Základnej školy s materskou školou, I. J. XXXX/XX, C. - E., F. C., aj napriek opakovaným upozorneniam zo strany školy nezabezpečili jeho účasť na výchovnovzdelávacom procese v školskom roku 2023/2024 v C. - E. a ani nikde inde, dôsledkom čoho v období septembra 2023 do apríla 2024 vymeškal maloletý H. B., nar. XXXX, celkom 128 neospravedlnených vyučovacích hodín, teda vydali z nedbanlivosti osobu mladšiu ako osemnásť rokov nebezpečenstvu spustnutia tým, že jej umožnili viesť záhaľčivý život, čím
spáchali
prečin ohrozovania mravnej výchovy mládeže podľa § 211 ods. 1 písm. b) Trestného zákona. Za
to
im
súd
ukladá:
1./ obžalovanému A. B., Podľa § 211 ods. 1 Trestného zákona v znení účinnom do 05.08.2024, za použitia § 36 písm. l) Trestného zákona, § 38 ods. 2, ods. 3 Trestného zákona, § 54 Trestného zákona trest povinnej práce vo výmere 50 (päťdesiat) hodín. 2./ obžalovanej G. B., Podľa § 211 ods. 1 Trestného zákona v znení účinnom do 05.08.2024, za použitia § 36 písm. l) Trestného zákona, § 38 ods. 2, ods. 3 Trestného zákona, § 54 Trestného zákona trest povinnej práce vo výmere 40 (štyridsať) hodín. vydali z nedbanlivosti osobu mladšiu ako osemnásť rokov nebezpečenstvu spustnutia tým, že jej umožnili viesť záhaľčivý život,
Poučenie: Proti tomuto rozsudku možno podať odvolanie do 15 (pätnástich) dní od jeho oznámenia na Okresnom súde Poprad. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Rozsudok možno napadnúť odvolaním len v niektorej jeho časti alebo sa odvolania výslovne vzdať. Písomné vyhotovenie tohto rozsudku neobsahuje v zmysle ustanovenia § 172 ods. 2 Trestného poriadku odôvodnenie, pretože po vyhlásení rozsudku sa obžalovaní aj prokurátorka práva podať odvolanie výslovne vzdali.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8724011077.3 (dáta aktuálne k 12. 11. 2026). Záväzné je znenie zverejnené súdom.




